1. **Kuva muri Egiputa:**
   * **Nyamuneka nimugende! (Kuva 12:31–36)**
     + Igihugu cya Egiputa cyose cyabaye umusaka, “kuko ari nta nzu n’imwe itapfuyemo umuntu” (Kuva 12:30). Farawo yarekuye Abisirayeli atinze.
     + Mu mvugo ngo “kandi munsabire umugisha” (Kuva 12:32), Farawo yerekanye ibyiyumvo by’ubwoko bwe bwose: nyamuneka ntimutume hari ikindi kitubaho!
     + Ntabwo byari uburyo bwo kwicuza kuvuye ku mutima ibibi yakoze, ahubwo byari icyifuzo cyo guhagarika kurimbuka.
     + Igihe Abisirayeli basabaga kwishyurwa imyaka bamaze bakora, Abanyegiputa “babahaye ibyo basabye” (Kuva 12:36). Muri ubwo buryo, Imana yakoze byose ngo imfura zayo zive muri Egiputa amahoro—kandi zitari imbokoboko.
   * **Kwegurira Imana imfura (Kuva 13:1–16)**
     + Imfura zejejwe binyuze mu rupfu. Umuhungu wese w’imfura yagombaga gupfa. Ariko incungu y’imfura yashyizweho, kugira ngo ikindi kiremwa gipfe mu cyimbo cy’imfura.
     + Itegereze isano:
       1. Isirayeli ni imfura y’Imana (Kuva 4:22)
       2. Itorero muri iki gihe ni Isirayeli yo mu bya mwuka (Abagalatiya 6:16);
       3. Kubw’ibyo, twese tugomba gupfa kugira ngo twiyegurire Imana
       4. Ariko hariho Uwapfuye mu cyimbo cyacu
     + Yesu, “Umwana w’Intama w’Imana” (Yohana 1:29), yapfiriye kugira ngo umuntu wese usīga amaraso Ye ku rugi rw’umutima we atazapfa ahubwo ahabwe UBUGINGO BUHORAHO.
     + Imana yamaze gukora inshingano zayo. Ni inshingano zacu kwemera gutwikirwa n’amaraso Ye acungura.
2. **Kwambuka Inyanja Itukura:**
   * **Kugoterwa mu butayu (Kuva 13:17–14:12)**
     + Farawo amaze kureka Abisirayeli ngo bagende, bagiye “biteguye urugamba” (Kuva 13:18). Ariko Imana ntiyashakaga ko bahura n’intambara, ni ko kubayobora indi nzira (Kuva 13:17).
     + Hagati aho, Farawo yicujije kuba yisubiyeho, maze akurikira Abisirayeli (Kuva 14:5). Abisirayeli ni ko kugoterwa mu butayu, aho batari bafite aho guhungira (Kuva 14:2–3, 9).
     + Nk’igikorwa cyo kwizera, bari batwaye amagufwa ya Yosefu (Kuva 13:19). Byongeye kandi, Imana yabayoboraga mu buryo bw’igitangaza (Kuva 13:21).
     + Ariko babonye ingabo za Farawo, kwizera kwabo kwarayoyotse rwose. (Kuva 14:10–12). Mbega ukuntu bibagiwe vuba ibitangaza babonye! Ese ibi natwe bishobora kutubaho?
   * **Inzira mu nyanja (Kuva 14:13–31)**
     + Mu gihe abantu bari babuze kwizera, Mose yabashishikarije kwiringira Imana (Kuva 14:13–14):
       1. “Mwitinya”: Intambwe ya mbere yo kugera ku kunesha ni ukwiringira Imana
       2. “Mwihagara-rire gusa”: Tugomba guhagarara mu byimbo byacu twihanganye tutitotomba.
       3. “Murebe agakiza”: Nitwemerera Imana ikatuyobora, kunesha ni ihame.
       4. “Uwiteka ari bubarwanirire”: Imana iraturwanirira mu rugamba turwana na Satani n’icyaha. Kaluvari ni igihamya gikomeye cyabyo.
     + Imana yahaye abantu itegeko rimwe gusa: “mujye imbere” (Kuva 14:15). Guhera uwo mwanya, ibitari byitezwe byatangiye kuba (Kuva 14:19–31):
       1. Marayika w’Imana n’inkingi y’igicu yahagaze hagati y’ingando ya Isirayeli n’inkambi y'Abanyegiputa
       2. Mu ijoro, inkingi yabereye umwijima Abanyegiputa, naho Abisirayeli ibabera umucyo
       3. Mose yarambuye inkoni ye inyanja iratandukana, kugira ngo Abisirayeli banyure ahumutse.
       4. Abisirayeli binjiye mu nyanja, bakikijwe n’amazi nk’inkuta iburyo n’ibumoso
       5. Abanyegiputa nabo binjira mu nyanja
       6. Umuseke utambitse, Imana yababaje Abanyegiputa
       7. Bagerageje gusubira inyuma, inyanja isubira ahayo, irimbura ingabo zose.
       8. Abisirayeli bari ku nkombe y’inyanja, birebeye uko kunesha, bizera Imana na Mose
3. **Guhimbaza:**
   * **Indirimbo ya Mose (Kuva 15:1–21)**
     + Mose abonye ibibaye, ayobora Isirayeli mu ndirimbo yo guhimbaza, naho Miriyamu yikirizanya n’umutwe w’abaririmbyi, hamwe n’abagore (Kuva 15:1, 20–21).
     + Muri iyi ndirimbo, nta havugwa ibyo Isirayeli yakoze. Ntabwo ishima Imana gusa ko yarimbuye umwanzi (Kuva 15: 6), ahubwo inashimirwa imirimo yayo (Kuva 15:11). Imyifatire y’abumvaga ibyabaye nayo iratangazwa (Kuva 15:14).
     + Byongeye kandi, ibyo Imana yari itarakora biratangazwa: “Uzabugezayo ubushinge ku musozi w’umwandu wawe” (Kuva 15:17).
     + Igihe imanza z’Uwiteka zizaba zimaze kugaragazwa, kandi ikibi no gukandamizwa bikarandurwa, abacunguwe bo mu mahanga yose bazamushimira izo manza zikiranuka, baririmba indirimbo ya Mose n’iy’Umwana w’Intama (Ibyahishuwe 15:3).